**อรวรรณ เย็นพูนสุข** (ชื่อเล่น ปุ้ม) เป็นนักร้องสาวชาวไทยเสียงดีอดีตสมาชิกวงสาว สาว สาว ศิลปินเดี่ยว และครูสอนร้องเพลง เป็นที่รู้จักในฐานะอดีตครูใหญ่บ้าน AF

ประวัติ
-------

**อรวรรณ เย็นพูนสุข** เกิดวันที่ 7 กันยายน พ.ศ. 2507 ที่จังหวัดนครราชสีมา มีพี่น้อง 4 คนและเธอเป็นคนสุดท้อง เป็นหลานสาวของนักร้องอาชีพ ฉันทนา กิติยพันธ์ ซึ่งเป็นมารดาของ แอม เสาวลักษณ์ ลีละบุตร สมาชิกร่วมวง สำเร็จการศึกษาระดับ ป.7 จากโรงเรียนสุขานารี, ม.ศ.3 จากโรงเรียนรัตโนภาส และ โรงเรียนสุรนารีวิทยา และ ปริญญาตรี คณะวิทยาศาสตร์ มหาวิทยาลัยรามคำแหง  ชอบร้องเพลงตั้งแต่เรียนอยู่ประถมศึกษาปีที่ 5 ได้ถูกส่งเข้าประกวดและได้รางวัลชนะเลิศทุกครั้ง 

เป็นสมาชิกวง สาว สาว สาว ร่วมกับสมาชิกหญิงอีกสองคนคือ แอม เสาวลักษณ์ ลีละบุตร และ แหม่ม พัชริดา วัฒนา ลูกสาวของสุดา ชื่นบาน นักร้องหญิงเพื่อนสนิทของฉันทนา กิติยพันธ์ โดยทั้งสามคนสนิทกันตั้งแต่วัยเด็ก ได้ออกรายการร้องเพลงครั้งแรกคือ *ฉันทนาโชว์* ต่อด้วยรายการ *มิวสิคสแควร์* ทางช่อง 3 ดำเนินรายการโดย มีศักดิ์ นาครัตน์ และ สุดา ชื่นบาน เมื่อระย้า หรือคุณประสิทธิ์ พงษ์ธนานิกร แห่งรถไฟดนตรี ได้ชมรายการและเห็นทั้งสามสาวร้องเพลงจึงเกิดความสนใจจนได้คิดริเริ่มที่จะตั้งวงนักร้องวัยรุ่นหญิงประสานเสียงแบบทรีโอ โดยตั้งชื่อว่าวง สาว สาว สาว ซึ่งปุ้มจะร้องเพลงช้าเป็นส่วนมากเนื่องจากน้ำเสียงที่หวาน ใสและเศร้า เพลงที่ชื่อเสียงของเธอ คือเพลง *เพียงเพราะว่า, ยาเสพติด, คลื่นเสน่หา, ไม่มีใครร้องไห้กับเรา, You're the inspiration, Because I love you* ฯลฯ ส่วนเพลงที่แต่งและร้องคือเพลง *ไม่มีใครร้องไห้กับเรา* กับ *แมวน้อยกับผีเสื้อ* ในอัลบั้ม *หาคนร่วมฝัน* และได้ร้องเพลง *บทเรียนสอนใจ* คู่กับภูสมิง หน่อสวรรค์

ปุ้มมีผลงานเพลง 10 อัลบั้มกับวงสาว สาว สาว ในช่วงเวลา 9 ปี หลังจากที่ยุบวงก็ได้ออกอัลบั้มเป็นศิลปินเดี่ยวสังกัดค่ายเทปอินเทอร์นอล ของ แจ้ ดนุพล แก้วกาญจน์ มีผลงานออกมา 1 ชุดชื่อ *ปุ้ม ลีลา* เพลงดังที่สุดในอัลบั้มคือ *ป่านนี้* ก่อนที่จะย้ายไปค่ายพีจีเอ็ม นอกจากนี้ยังมีผลงานคอรัสให้กับศิลปินในบริษัทต่างๆ เช่น แกรมมี่, อาร์เอส, เบเกอรี่มิวสิค โดยเฉพาะในอัลบั้มเดี่ยวของ แอม เสาวลักษณ์, แหม่ม พัชริดา

นอกจากนี้ยังพากย์เสียงและร้องเพลงในภาพยนตร์การ์ตูนเช่น Sherk 2, Mulan 2, Lady and The Tramp 2, Cinderella 2 ร้องประสานเสียงในภาพยนตร์การ์ตูน เช่น Lady and The Tramp 2, The Prince of Egypt, Mulan 2

ด้านการเป็นครูสอนร้องเพลง ปี 2543 สอนร้องเพลงให้กับศิลปินในบริษัท Crunch Records ในเครือ Bakery Music เช่น Bean, Power Pat

นอกจากนี้ได้เป็นที่รู้จักในฐานะครูใหญ่บ้าน Academy Fantasia (AF) ซีซั่น 4 ซีซั่น 5 ซีซั่น 7 ร่วมกับครูรัก) รวมถึงเป็น Voice Trainer (ซีซั่น 2 ซีซั่น 3 ซีซั่น 6 ซีซั่น 8 ซีซั่น 9) และยังเป็นได้เป็นครูสอนร้องเพลงให้กับอาร์เอส ร่วมกับ แหม่ม พัชริดา โดยปุ้ม อรวรรณ มีตำแหน่งเป็น ผู้จัดการแผนกพัฒนาศิลปิน บริษัท อาร์เอส มหาชน จำกัด ร่วมถึงได้ออกซิงเกิลเพลง *รักที่จะรัก* ร่วมกับ แหม่ม พัชริดา ในสังกัดอาร์เอส

ชีวิตส่วนตัวสมรสและมีบุตรชาย 1 คนชื่อ กานต์ชนิต ตั้งนิรันดร หรือ น้องเต้น

ผลงาน
-----

### ร่วมกับวงสาว สาว สาว

*ดูบทความหลักที่: สาว สาว สาว*

### อัลบั้มเดี่ยว

*ชุด รวมเพลง* ปุ้ม สาว สาว สาว *(รถไฟดนตรี)*

***ชุด ปุ้ม ลีลา (Internal)***

1. ป่านนี้
2. ลีลา (สำหรับ 14 กุมภา)
3. คม
4. กว่าจะรู้
5. ประทับใจ
6. โลกที่ไม่เท่ากัน
7. ไร้อารมณ์
8. แสนรัก
9. ใจอาวรณ์
10. ขาดไม่ได้

***ชุด ปลายทางแห่งฝัน (PGM)***

1. แห่งฝัน
2. แหลกสลาย
3. ตอบแทน
4. แรงรัก
5. รั้งไม่อยู่
6. ขอให้เธอรู้ว่าเสียใจ
7. พักหัวใจ
8. เก็บเธอไว้ในใจ
9. ตบตา
10. เต็มใจ

***ชุด บันทึกของเวลา ชุด 1 (PGM)***

1. พรหมลิขิต
2. คนจะรักกัน
3. บุพเพสันนิวาส
4. ฟ้ามิอาจกั้น
5. รักเธอเสมอ
6. ชั่วนิจนิรันดร
7. ริมฝั่งน้ำ
8. เมื่อวานนี้
9. แหวนประดับก้อย
10. รักเอย
11. หนี้รัก
12. น้ำตาลใกล้มด

***ชุด บันทึกของเวลา ชุด 2 (PGM)***

1. ดวงใจในฝัน
2. ม่านไทรย้อย
3. หนาวตัก
4. ลมหวน
5. เงาไม้
6. วิหคเหินลม
7. หนามชีวิต
8. สักวันหนึ่ง
9. ให้

**ไม่อยากให้โลกนี้มีความรัก**

1. รักริษยา
2. คิดจะปลูกต้นรัก

***ชุด บันทึกของเวลา ชุด 3 (PGM)***

1. จำได้ไหม
2. ปาหนัน
3. สมมุติว่าเขารัก
4. รักวันเติมวัน
5. ไม่ใกล้ไม่ไกล
6. สนต้องลม
7. ปีศาจวสันต์
8. ฝนหยาดสุดท้าย
9. ยอดสน
10. กังหันต้องลม
11. หาดผาแดง
12. กลิ่นดอกโศก

***ชุด บันทึกของเวลา ชุด 4 (PGM)***

1. รัก
2. คะนึงครวญ
3. ดวงใจ
4. คนเดียวในดวงใจ
5. ชีวิตฉันขาดเธอไม่ได้
6. พ่อพระในดวงใจ
7. ฉันเป็นของเธอ
8. หนึ่งในร้อย
9. แม้ทะเลยังระทม
10. แรมพิศวาส
11. ฝั่งหัวใจ
12. ธาราระทม

***ชุด บันทึกของเวลา ชุด 5 (PGM)***

1. บางปะกง
2. ครวญ
3. วิญญาณในภาพถ่าย
4. ม่านบังตา
5. หลังภาพ
6. พรุ่งนี้ไม่มีอะไรแน่
7. เสน่หา
8. ภาษาใจ
9. ฉงน
10. จงรัก
11. ชั่วฟ้าดินสลาย
12. นกขมิ้น

***ชุด ลองรักอีกครั้ง (DKS Records)***

***ชุด ดอกไม้ของเวลา ชุด 1 (DKS Records)***

***ชุด ดอกไม้ของเวลา ชุด 2 (DKS Records)***

***ชุด D-VOICE (อาร์เอส) (2550)***

1. ทำยังไง

### เพลงอื่นๆ

* รักที่จะรัก ร่วมกับ แหม่ม พัชริดา สังกัด อาร์เอส (2553)

### เพลงประกอบละคร

* แรงใจ ประกอบละคร นวลนางข้างเขียง
* ขอเพียงคำว่ารัก ประกอบละคร สามหนุ่มสามมุม
* ภูติแม่น้ำโขง ประกอบละคร ภูติแม่น้ำโขง
* ส่งใจไปหา ประกอบละคร กัลปังหา

### คอรัส

* อัลบั้ม ผู้หญิงมีฝัน ศิลปิน แหม่ม พัชริดา (2536)

* อัลบั้ม Love Book ศิลปิน แหม่ม พัชริดา (2543)

* อัลบั้ม เพลงรักในสายลม 1-2 ศิลปิน แหม่ม พัชริดา (2548)

### พากย์เสียง

* Sherk 2
* Mulan 2
* Lady and The Tramp 2
* Cinderella 2
* The Prince of Egypt

### ละครเวที

* 2552 ละครเวที *แม่นาค เดอะ มิวสิคัล*

### คอนเสิร์ต

* 2561 คอนเสิร์ต "สาว สาว สาว" 34 ปี ที่รอคอย #ไม่ใช่ฝันไป 23-25 พฤศจิกายน 2561

### แต่งเพลง

* เพลง หาคนร่วมฝัน ศิลปิน สาวสาวสาว อัลบั้ม หาคนร่วมฝัน
* เพลง แมวน้อยกับผีเสื้อ ศิลปิน สาวสาวสาว อัลบั้ม หาคนร่วมฝัน
* เพลง ลองทำดู ศิลปิน สาวสาวสาว อัลบั้ม ว้าว..ว!

อ้างอิง
-------

1. ↑  AF5: ครูปุ้ม มอบการ์ดอวยพร "นัททิว" เบิร์ธเดย์ย้อนหลัง
2. ↑  นิยาย 30 ปี 'สาว สาว สาว'
3. ↑  "ประวัติ อรวรรณ เย็นพูนสุข จากเว็บสาว สาว สาว". คลังข้อมูลเก่าเก็บจากแหล่งเดิมเมื่อ 2014-10-20. สืบค้นเมื่อ 2013-11-13.
4. 1 2 3  admin (2006-08-05). "คำสารภาพ…ครูอะคาเดมี่". *Positioning Magazine* (ภาษาอังกฤษแบบอเมริกัน).
5. ↑  ""แหม่ม-พัชริดา" ดึงเพื่อนซี้ "ปุ้ม สาว สาว". *ryt9.com*.
6. ↑  ครูปุ้ม AF 7 ไม่ปลื้มของก็อป แนะต้องมีสไตล์ของตัวเอง
7. ↑  "Kru Pume". *สถาบันสอนร้องเพลงและดนตรี* (ภาษาอังกฤษ). 2014-02-11.
8. ↑  "คุยกับพี่น้อง "สาว สาว สาว" เกิร์ลกรุ๊ประดับตำนานของวงการเพลงไทย". *mgronline.com*. 2014-11-24.
9. ↑  ""ครูแหม่ม-ครูปุ้ม" จับมือเดินหน้าลุยโครงการ "RSATP5" ใบเบิกทางเข้าเป็นศิลปิน RS | PRSociety.net | Thai Magazine Online" (ภาษาอังกฤษแบบอเมริกัน).
10. ↑  MAM AND POOM คู่รักทางดนตรี
11. ↑  ""ปุ้ม-อรวรรณ" ร้อง "ทำยังไง" แฟนอึ้ง — เดาไม่ออก". *ryt9.com*.
12. ↑  ""แหม่ม-พัชริดา" ดึงเพื่อนซี้ "ปุ้ม สาว สาว". *ryt9.com*.
13. ↑  ปุ้ม อรวรรณ เย็นพูนสุข รู้สึกท้าทายกับบทบาทในละครเวที แม่นาค เดอะ มิวสิคัล